માનવમિત્ર, ગાંધીનગર : ગાંધીનગરનાં સીવીલ હોસ્પીટલ ખાતે આત્મદાહ કરી ચુકેલા ભાનુભાઇનાં મૃતદેહને પીએમ અર્થે લાવવામાં આવ્યા હતા. ત્યારે ભાનુભાઇનાં પરિવારજનોએ સરકાર સામે વિરોધ કરતા કહ્યુ હતુ કે જ્યા સુધી અમને ન્યાય નહી મળે ત્યા સુધી પીએમ કરેલી બોડીને અમે લઇશુ નહી. આ દુખદ ઘટનામાં દલિત નેતા જીગ્નેશ મેવાણી, હાર્દિક પટેલ અને અલ્પેશ ઠાકોર પીડિત પરિવારને આશ્વાસન આપવા માટે સીવીલ હોસ્પીટલ આવ્યા હતા. આ દુખદ ઘટનામાં પાસનાં નેતા હાર્દિક પટેલે સરકાર સામે આકરા પ્રહારો પણ કર્યા હતા.